钦定古今图书集成/理学汇编/字学典/第071卷 > 《董逌广川书跋》 > 《瘗鹤铭》
## 钦定古今图书集成/理学汇编/字学典/第071卷 > 《董逌广川书跋》 > 《瘗鹤铭》

《华阳真逸》撰　，上皇山樵。〈阙一本有“书” 字。〉

鹤寿，不知其纪也。壬辰岁得于华。〈阙一字当为亭〉甲午岁化
于朱方。天其未遂吾翔。〈阙一字当为寥〉《廓耶》奚夺。〈阙一字〉“仙鹤
之遽也，迺裹以元黄之币，藏乎兹山之下。”仙家无〈阙四
字〉《我竹》。〈此字不完〉故立石旌其事，篆铭不朽。词曰。
相此胎禽，浮丘〈阙二字〉《余欲》无言尔。〈阙五字当有雷门二字〉去鼓：
〈阙一字当为止〉表留。〈阙二字当为形义〉“唯髣髴事亦微冥”，尔将何之
解化。〈关五字〉入。〈此字不完又阙一字〉惟宁后荡洪流，前固《重扄》右。
〈此六字不完又阙八字〉《华亭》爰集，真侣瘗尔。〈阙四字或但止于此未可知也〉丹
阳真宰。〈此四字不知其次〉

《瘗鹤铭》今存于焦山及宝墨亭者，盖尽于此。“凡文字句语，读之可识及点画之，仅存者百三十馀言，而所亡失几五十字。计其完书，画盖九行，行之全者率二十五字，而首尾不预焉。”熙宁三年春，予与汾阳郭逢原公域、范阳张祎子伟索其逸遗于焦山之阴，偶得十二字于乱石间。“留惟宁”十字“完”、“馀”二字讹缺，石甚迫隘，偃卧其下，然后可读，故昔人未之见，而世不传。其后又有“丹阳外仙，江阴真宰”八字，与华阳真逸、上皇山樵为侣，似是真侣之号。今取其可考者次序之如此。其间阙文虽多，如华亭寥廓之类，亦可以意读也。二月一日，南阳张壆子厚记。

瘗鹤铭

“鹤寿不知其纪。壬辰岁得于华亭，甲午岁化于朱方。
天其未遂吾翔寥廓也耶？奚夺余仙鹤之遽也？”迺裹
以元黄之币，藏之兹山之下。故立石旌事，篆铭不朽。
词曰：

“相此胎禽，仙家之真。”《山阴降迹华》“留名。真惟仿佛，
事亦微冥。西竹法里，宰耳岁辰。鸣语解化，浮丘去莘。
左取曹国，右割荆门。后荡洪流，前固重扃。我欲无言尔也何明？爰集真侣，瘗尔作铭。宜直示之，惟将进宁。
丹阳仙尉、江阴真宰立石。